ทุบซะเละ !
*ดัชนีท้ายสัปดาห์ที่ผ่านมาปรับตัวมาอยู่แดนลบตลอดทั้งวัน และมีแรงขายหนัก ๆ เข้ามาให้เห็น จนทำให้ดัชนีดิ่งพสุธาลงไปทำจุดต่ำสุดที่ 1,640.57 จุด ปรับตัวลดลงถึง 13 จุด  และลงมาปิดที่ระดับ 1,641.44 จุด ลบไป 12.04 จุด ด้วยมูลค่าการซื้อขาย 4.84 หมื่นล้านบาท เป็นภาพที่มองแล้วชวนหดหู่ เพราะหลังจากที่ดัชนีฯ เคยวิ่งขึ้นไปแตะ 1,674 จุดได้ก็มีการอ่อนตัวลงมาตลอด “โมนิก้า” ถึงต้องออกมาเตือนนักเล่นกระชับพอร์ตให้รัดกุมขึ้น
3 มี.ค. 2562

เจาะกระดาน : โมนิก้าและทีมงาน
*ดัชนีท้ายสัปดาห์ที่ผ่านมาปรับตัวมาอยู่แดนลบตลอดทั้งวัน และมีแรงขายหนัก ๆ เข้ามาให้เห็น จนทำให้ดัชนีดิ่งพสุธาลงไปทำจุดต่ำสุดที่ 1,640.57 จุด ปรับตัวลดลงถึง 13 จุด  และลงมาปิดที่ระดับ 1,641.44 จุด ลบไป 12.04 จุด ด้วยมูลค่าการซื้อขาย 4.84 หมื่นล้านบาท เป็นภาพที่มองแล้วชวนหดหู่ เพราะหลังจากที่ดัชนีฯ เคยวิ่งขึ้นไปแตะ 1,674 จุดได้ก็มีการอ่อนตัวลงมาตลอด “โมนิก้า” ถึงต้องออกมาเตือนนักเล่นกระชับพอร์ตให้รัดกุมขึ้น
*การเคลื่อนไหวในครั้งนี้ทำให้ต้องคิดต่อไปว่า หากดัชนีหลุด 1,640 จุดลงไปจะไหลยาวหรือไม่ ? สิ่งที่ทำให้ “โมนิก้า” ต้องตั้งคำถามเป็นเพราะดัชนีพร้อมจะหลุดลงไปได้ทุกเมื่อ หุ้นหลายตัวที่ถูกเก็งกำไรมามากเกินไปในจังหวะนี้ถึงได้ถูกทิ้งหุ้นออกมาหลังประกาศผลการดำเนินงาน ซึ่งหากจะมีการฟื้นรอบใหม่คงต้องรอข้อมูลที่จะบิลต์อารมณ์ให้ฮึกเหิมถึงจะปรับโพสิชั่นเป็นบวก
*สาเหตุที่ทำให้เชื่อเช่นนั้นเป็นเพราะยอดขายของกองทุนตัวแสบ และฝรั่งตาน้ำข้าวที่ตั้งหน้าตั้งตาทุบหุ้นอย่างหนัก รวมทั้งตัวเลขผลประกอบการ บจ.ที่ออกมาย่ำแย่ส่งผลให้หุ้นมีทิศทางเป็นขาลงอีกครั้ง “โมนิก้า” ถึงอยากให้ลองจับตาดูหุ้นพื้นฐานดี ผลประกอบการโตเด่นเท่านั้น เพราะจะเป็นกลุ่มที่มีโอกาสกลับมาวาดลวดลายให้เหล่านักเฝ้าหน้ากระดานได้กลับมาคึกคักอีกครั้งเจ้าค่ะ
*ตัวอย่างที่เห็นได้ชัดคือ TRUE ประกาศผลงานไตรมาส 4 ขาดทุนอ่วม 3 พันล้านบาท สาเหตุมาจากค่าใช้จ่ายที่มีเข้ามาไม่ขาดตลอดทั้งปี ทำเอาราคาหุ้นถึงกับเสียศูนย์ถูกขายจนไหลลงมากองที่ระดับ 4.82 บาท ลบไป 0.58 บาท หรือลบไป 10.74% ด้วยมูลค่าการซื้อขาย 4.11 พันล้านบาท งานนี้ “โมนิก้า” แนะนำให้ถอยมาตั้งหลักเพราะมีโอกาสสูงที่ราคาจะหล่นลงไปทดสอบเหวเดิมที่ 4.60 บาทนะจ๊ะ
*ด้านหุ้น MTC ได้เห็นราคาหุ้นไหลลงมาเป็นวันที่ 3 ติดต่อกัน ล่าสุดลงมาปิดที่ 44.50 บาท ลบไป 2.50 บาท หรือลดลง 5.32% ด้วยมูลค่าการซื้อขาย 1.07 พันล้านบาท หลังมีกระแสข่าวลือในห้องค้าว่าเตรียมเข้าซื้อกิจการ SGF ส่งผลให้เกิดอาการแพนิกว่าจะทำให้เกินหนี้ก้อนใหญ่หรือเปล่า แม้ว่าบอสใหญ่ “ชูชาติ เพ็ชรอำไพ” จะออกมายืนยันว่าไม่เป็นจริง แต่หุ้นยังไม่ฟื้นคืนกลับมา แต่ถ้าว่ากันด้วยเรื่องของผลงาน เดี๊ยนว่าราคาถูกแบบนี้ไม่ใช่จะมีโอกาสง่าย ๆ นะเจ้าค่ะ…อิอิ
*ส่วนในรายของ PLANB เจอเอฟเฟกต์ Sell On Fact เข้าอย่างจัง ลงมาปิดตลาดที่ระดับ 6 บาท ลบไป 0.20 บาท หรือลงไป 3.23% ด้วยมูลค่าการซื้อขาย 78.73 ล้านบาท หลังโกยกำไรปี 2561 จนเต็มกระเป๋า โตจากปีก่อนถึง 39% แถมด้วยสตอรี่ใหม่บุกตีตลาดสื่อโฆษณาสิงคโปร์ “โมนิก้า” ถึงมองว่าช็อตนี้เป็นจังหวะกระโดดเข้ารับ เพราะยังมีเรื่องราวดี ๆ ให้ลงเล่นอีกยาว ๆ เจ้าค่ะ
*ในรายของ TCMC ทำตัวเป็นชาวสวน ราคาดีดขึ้นมาจนชนซิลลิ่งด้วยแรงซื้อหนาแน่น ! รับผลงานปี 2561 กำไรโต 24% ฟากสัญญาณเทคนิคดูเหมือนจะเป็นใจให้วิ่งขึ้นไปทดสอบ 2.06 บาท การที่หุ้นมาปิดที่ระดับ 2.46 บาท บวกไป 0.56 บาท หรือ 29.47% ด้วยมูลค่าการซื้อขาย 44.81 ล้านบาท หลังจากทรงตัวอยู่แถว ๆ 1.91 บาทมานาน ถือเป็นการปลดล็อกให้ดูน่าลุ้นไปต่อยาว ๆ นะเจ้าค่ะ
*คล้ายกับในรายของ CPT ราคาวิ่งขึ้นมาปิดที่ระดับ 1.15 บาท บวกไป 0.11 บาท หรือ 10.58% ด้วยมูลค่าการซื้อขาย 160.92 ล้านบาท สวนกระแสผลงานปี 2561 กำไรทรุดเฉียด 90% “โมนิก้า” มองว่าการปรับตัวขึ้นรอบนี้จะเป็นเพียงรอบสั้น ๆ เท่านั้น ถึงอยากให้เล่นตามเกมสั้น ๆ ไปสักระยะหนึ่ง ต่อจากนั้นค่อยถอยฉากเพื่อดูสถานการณ์เพราะจากพื้นฐานที่ยังไม่ดึงดูด แถมปันผลงวดนี้ยังไม่ถูกตาถูกใจราคาหุ้นจึงมีสิทธิ์จะลงมาทุกเมื่อ !
*ปิดท้ายที่หุ้น STA ร่วงติดต่อกัน 2 วันติด ส่งผลให้ราคาหุ้นวานนี้มาอยู่ที่ระดับ 13.80 บาท ลบไป 2.10 บาท หรือ 13.21% ด้วยมูลค่าการซื้อขาย 687.19 ล้านบาท ถึงแม้ปี 2561 จะพลิกกำไรมาได้ แต่หากเมื่อแท็กตัวเลขไตรมาส 4 จะเห็นว่ากำไรยังลดลงถึง 70% แสดงให้เห็นว่ารายได้ที่แท้จริงนั้นยังลดลงจากปีก่อน เหล่ากูรูได้ออกมาหั่นราคาเป้าหมายลงสะท้อนความเสี่ยงจากปริมาณขายยาง ทรงหุ้นวานนี้ถึงดูไม่จืดยังไงละคะ